**BENDRADARBIAVIMO SUTARTIS Nr.VL20- \_\_\_\_\_\_/**

2020 m. d.

Vilnius

**VšĮ „Versli Lietuva“** (toliau – Įstaiga), atstovaujama generalinės direktorės Dainos Kleponės, veikiančios pagal Įstaigos įstatus, patvirtintus Lietuvos Respublikos ūkio ministro 2018 m. birželio 22 d. įsakymu Nr. 4-372, ir **Raseinių rajono savivaldybė** (toliau – Institucija), atstovaujama Raseinių rajono savivaldybės mero Andriaus Bautronio, veikiančio pagal **Savivaldybės** tarybos 2020 m. \_\_\_\_\_\_\_\_ d. sprendimą Nr. \_\_\_\_\_\_, toliau Sutartyje kiekviena atskirai vadinamos „Šalimi“, o kartu – „Šalimis“, sudarė šią Bendradarbiavimo sutartį (toliau – Sutartis):

**1. SUTARTIES OBJEKTAS**

* 1. Šalys susitaria glaudžiai bendradarbiauti šioje Sutartyje numatytomis sąlygomis ir tvarka dėl jaunimui teikiamų socialinių paslaugų perdavimo nevyriausybinėms organizacijoms (toliau – NVO) socialiniam ar privačiam verslui.
	2. Ši sutartis grindžiama Šalių abipusiu susitarimu, geranoriškumu ir bendradarbiavimu, siekiant Sutarties 1.1. punkte nurodyto tikslo.
	3. Už Šalių sutartinių įsipareigojimų vykdymą atsakingi Šalių paskirti atstovai.
1. **ŠALIŲ ĮSIPAREIGOJIMAI**
	1. **Įstaiga įsipareigoja:**
		1. bendradarbiauti rengiant „Jaunimui teikiamų socialinių paslaugų perdavimas NVO, socialiniam ar privačiam verslui“ projektą (toliau – Projektas), keistis reikalinga informacija ir dokumentais;
		2. koordinuoti Projekto etapus:

I etapas – „Design Thinking“ dirbtuvės – pagrindinės jaunimo socialinės problemos identifikavimas, pasitelkiant konsultantus;

II etapas – Pokyčių teorijos sudarymas, pasiruošimas socialinės paslaugos stebėsenai ir modifikavimui, pasitelkiant konsultantus;

III etapas – viešųjų pirkimų dėl pamatuojamų rezultatų (poveikio) pirkimo dokumentų parengimas, pasitelkiant konsultantus;

**2.2. Institucija įsipareigoja:**

* + 1. bendradarbiaujant su VšĮ „Versli Lietuva“ parengti Projektą, keistis reikalinga informacija ir dokumentais;
		2. skirti kompetentingus asmenis Projekto veikloms įgyvendinti viso Projekto metu;
		3. užtikrinti, kad Institucija dalyvaus visuose Projekto etapuose;
		4. suteikti administracinius ir žmogiškuosius resursus, būtinus tinkamam jaunimui teikiamos socialinės paslaugos, galimos perduoti NVO, socialiniam ar privačiam verslui nustatymui ir pritarus Raseinių rajono savivaldybės tarybai, perdavimo proceso organizavimui;
		5. pagal poreikį pasitelkti potencialius paslaugų gavėjus bei potencialius paslaugų teikėjus į tam tikrus Projekto etapus (pvz. rinkos konsultacijos ir kitos pasitarimo grupės);
		6. esant galimybei pagal Raseinių rajono tarybos patvirtintą tvarką ir su Įstaiga suderintą laiką suteikti Raseinių rajono savivaldybei priklausančias patalpas, reikalingas šios Sutarties numatyto tikslo įgyvendinimui

**3. SUTARTIES GALIOJIMAS IR NUTRAUKIMAS**

3.1. Sutartis įsigalioja nuo jos pasirašymo dienos ir galioja iki 2020 m. gruodžio 31 d. Sutartis Šalių susitarimu gali būti keičiama. Visi šios Sutarties pakeitimai ir papildymai galioja, jei jie atlikti raštu ir pasirašyti abiejų Šalių.

3.2. Sutartis gali būti nutraukta Šalių susitarimu ar vienos Šalies iniciatyva, raštu informavus kitą Šalį ne vėliau kaip prieš 30 kalendorinių dienų apie ketinimą nutraukti Sutartį ir nurodžius pagrįstas vienašališko Sutarties nutraukimo aplinkybes.

3.3. Vienašališkai nutraukus Sutartį, Šalis, nutraukusi Sutartį, turi atlyginti kitai Šaliai tiesioginius nuostolius, patirtus įgyvendinant Projektą. Šalies patirti tiesioginiai nuostoliai turi būti įrodyti, pateikiant konkrečius su Projektu vykdymu patirtų išlaidų dokumentus.

3.4. Šalys įsipareigoja visus savo įsipareigojimus vykdyti sąžiningai ir sutartu laiku.

3.5. Sutartis sudaryta 2 (dviem) vienodais egzemplioriais, turinčiais vienodą teisinę galią, po vieną kiekvienai Sutarties Šaliai.

**4. KONFIDENCIALUMAS**

 4.1. Visa Sutarties Šalių viena kitai suteikta informacija vykdant šią Sutartį nėra laikoma konfidencialia, nebent Sutarties Šalis raštu patvirtins, kad tam tikra pateikta informacija yra konfidenciali. Sutarties Šalys susitaria neatskleisti nurodytos konfidencialios informacijos jokiai trečiai šaliai be išankstinio raštiško ją pateikusios Šalies sutikimo, o taip pat nenaudoti konfidencialios informacijos asmeniniams ar trečiųjų asmenų poreikiams, išskyrus atvejus, kai tai reikalinga Sutarties vykdymui bei Lietuvos Respublikos teisės aktuose nustatytus atvejus.

 4.2. Vykdydamos šią Sutartį Šalys įsipareigoja vadovautis Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), pagal šią Sutartį gautus asmens duomenis naudoti tik Sutarties vykdymo tikslu.

**5. TAIKYTINA TEISĖ IR GINČŲ SPRENDIMAS**

 5.1. Visus Sutarties Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.

 5.2. Visus ginčus dėl šios Sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka.

**6. BAIGIAMOSIOS NUOSTATOS**

6.1. Kiekviena Šalis visiškai atsako už savo prisiimtus įsipareigojimus ir jų pasekmes. Sutartis nenumato vienos Šalies atsakomybės už kitos Šalies veiksmus.

6.2. Sutarties šalys pareiškia ir garantuoja viena kitai, kad:

 6.2.1 sudarydamos Sutartį, jos nepažeidžia jokių sutarčių ar kitokių įsipareigojimų trečiųjų asmenų atžvilgiu, Sutarčiai sudaryti nereikia gauti jokių trečiųjų asmenų sutikimų, pritarimų, leidimų;

6.2.2. asmenys, pasirašantys Sutartį, turi visus teisės aktų nustatyta tvarka tam tikslui išduotus reikalingus įgaliojimus ir patvirtinimus;

6.2.3. nėra jokių teisinių, administracinių, techninių ar kitokio pobūdžio kliūčių bendrai vykdyti Sutartyje nurodytą veiklą bei siekti nurodytų tikslų;

6.2.4. visa informacija, kurią viena iš Šalių pateikia sudarant bei vykdant šią Sutartį kitai Šaliai yra išsami ir teisinga;

6.2.5. Sutarties Šalys Sutartį perskaitė, suprato jos turinį bei pasekmes ir tai paliudydamos bei niekieno neverčiamos pasirašė Sutartį.

6.2.6. Sutarties priedai, jeigu tokių bus, bus laikomi neatskiriama Sutarties dalimi, vienas kitą paaiškinančiais, papildančiais dokumentais, bet esant prieštaravimų tarp šių dokumentų, remiamasi Sutarties nuostatomis.

6.2.7. Šalys turi teisę pasirašyti papildomas atskiras sutartis ar susitarimus dėl detalesnio Sutarties ir Projekto įgyvendinimo.

**5. SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **ĮSTAIGA****VšĮ „Versli Lietuva“**Goštauto g.40 A, LT-03163, Vilnius Tel. +370 5 249 9083Įm. k. 302454111PVM m.k. 100005125012Generalinė direktorė Daina Kleponė | **INSTITUCIJA**Raseinių rajono savivaldybė V. Kudirkos g. 5, LT-60150 Raseiniai Įstaigos kodas 288740810 Tel. 8 (428)79555Savivaldybės merasAndrius Bautronis |
| \_\_\_\_\_\_\_\_\_\_\_\_\_\_\_\_\_\_\_\_\_\_A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_A.V. |